Lenghe lionêse

Il **leonês** (*Llïonés* o *Llingua Llïonesa* in lionês) e je une lenghe romanze che e fâs part dal grup ibero-romanç. Par solit, al ven fevelât intes provinciis di Lion, Zamora e Salamanca in Spagne, e tal distret di Bragança in Portugal. Infûr dal distret di Bragança, a son provis che il lionês al jere fevelât in altris teritoris dal Portugal di vuê che a jerin leâts al Ream di Lion. Il lionês al ven de stesse famee dal catalan, dal talian, dal francês o dal furlan.

Adun cul asturian e il mirandês, al forme il grup linguistic lionês. Il lionês al è ricognossût tant che lenghe cul codiç Linguasphere 51-AAA-cc.

## Istorie
Il lionês al ven diretementri dal latin volgâr. Nol è une evoluzion dal latin scrit (classic), ma de lenghe dal popul dopo la difusion dal Imperi Roman.

### Prims documents
Te Edet di Mieç, la lenghe lionêse al jere la lenghe principâl e la lenghe uficiâl dal Ream di León.

Al jere doprât te cort di León e si lu cjate dispès tai documents aministratîfs e tai ats juridics di chel timp, prime de pression politiche dal castilian.

Pal ce che al rivuarde la scriture, la prime prove, che si pensave che e fos la plui antighe di une lenghe romanze te penisule iberiche, al è il document cjatât tal Archivio de Catedrâl di León. E je la «*Nodicia de Kesos*», un document dal an 959. Chest test al ven dal munistîr di San Justo y Pastor a Rozuela (vuê disparît e che al jere logât tal comun di Ardón).

Il lionês al è stât la lenghe uficiâl de documentazion lionese fin al XIV secul, moment che al è stât sostituît dal castilian tes cancelariis e ridusût a lenghe orâl.

Il lionês si consolide tant che lenghe te Edet di Mieç cuntun standard definît, tant pe sintassi che pe gramatiche o il lessic, basât suntune norme par consens grafic tra i scritôrs e i nodârs che lu dopravin, tant tal sisteme nominâl che in chel verbâl.
Tantis oparis e scritôrs a scrivin cuntune fuarte influence dal llïonés, come Antonio Torquemada.

### Ereditât leterarie e academiche te Provincie di Salamanca
Ancje se il so ûs uficiâl al è calât cul timp, il lionês al è restât te culture. A son traces impuartantis dal llÏonés te literature des XV e XVI seculs, soredut tes oparis di teatri pastorâl.

Il llïonés nol è dome une lenghe di popolazion, ma ancje une lenghe di creazion leterarie te Provincie di Salamanca. Tai secul XV e secul XVI, il lionês al apareis tal teatri di Juan del Enzina, soredut te sô *Obra del Entremés* e tes sôs *Églogas* (che a mostrin la vitalitât de lenghe in chel cjamp), tant che lenghe diferente dal castilian.

Plui tart, tal secul XVIII, il scritôr Diego de Torres Villarroel, leât a la Universitât di Salamanca, al à continuât la tradizion linguistiche de regjon cul ûs di elements lionês te sô *Visión y visitas de Torres con don Francisco de Quevedo por la Corte*.

Cheste presince leterarie e teatrâl dai autôrs di Salamanca e dimostre che il llïonésal jere une lenghe di ûs funzionâl e di creazion culturâl te citât di Salamanca e te sô regjon, fin al inizi de sostituzion linguistiche cul castilian te Epoche Moderne.

### Evoluzion tal vincjesim secul

Al inizi dal 20t secul, un grant pas pal ricognossiment de lenghe al è stât la publicazion dal libri «*Cuentos en dialecto leonés*» di Caitano Galán Bardón, tal 1907. Cheste opare e à puartât une fuarte testemoneance su la fuarce di scriture e la autonomie culturâl dal llïonés.
Passant pal 20t secul, i studis su la llingua llïonesa a son stâts un grum, de morfologjie fin a la sintassi, il lessic o la dialetologjie.

Il domini dal lionês al à cognossût grands cambiaments. Dôs varietâts a àn svilupât i lôr propris standards: l'asturian, tal 1981, che al à fat une gramatiche pe Asturie, e il mirandês, che al à fat compagn pe Tierra de Miranda e il Portugal, tal 1999. Il lponês al è la lenghe storiche di dulà che a vegnin i asturians e i mirandês di vuê. Duncje, il grup lionês al è formât vuê di trê lenghis: il lionês instès, il mirandês e l'asturian. La lenghe lionêse e conte vuê (tal 2026) 55.000 feveladôrs natîfs. E je in pericul seri di disparî, cence nissun ricognossiment denant des leçs, e denant des tentatîfs di assimilazion des lenghis vicinis che a son feveladis di plui.

## Universitât
Al dì di vuê, il llïonés al à vût un nivel alt di ricognossiment tes universitâts de Europe. Un biel esempli e je la ricercje di Raúl Sánchez Prieto, Vice-retôr de Universitât di Salamanca, che al à ricognossût il lionês tant che lenghe autoctone de regjon di Salamanca tal Coimbra Group.

Inplui, la linguistiche comparade tra l'talian e il lionês e je stade l'argoment di monografiis publicadis in Gjermanie, mostrant che il lionês al è un sisteme autonom studiât fin al nivel di dotorât.

### Tecnologjie e modernizazion
L'ûs dal lionês te ere de informatiche al è mostrât cul ûs des gnovis tecnologjiis di informazion e comunicazion. La ricercje di Abel Pardo Fernández sul lionês e lis TIC (2008) e cjale a la impuartance pal futûr, par conservâ e par spanti la lenghe.

## Filologjie
La ricercje sientifiche sul lionês e à permetût di definî la sô filiere, la sô storie e il so judizi di vuê.
Analisi storiche: i studis sul vîl llïonés (*Altleonesisch*) a mostrin la sô contribuzion tai documents dal secul XIII.

Al è ricognossût tant che sisteme propri in mieç aes lenghis iberichis.
Morfologjie e lessic: i detais de gramatiche a son stâts ben studiâts. Il lessic di vuê al è ben documentât ancje lui.
Sociolinguistiche: la situazion dal lionês e ven paragonade a chê di altris piçulis lenghis, come il frison dal nord, par studiâ la formazion di une varietât standard in comunitâts dividudis.

La influence dal lionês in Salamanca e te regjon de Extremadura e je documentade, mostrant che il llïonés si è slargjât par dâ un fond di lenghe une vore diferent dal castilian.
La scuele taliane di filologjie romanze e à simpri dât puest a la llingua llïonesa, ricognossintle tant che ram autonom tal panorame des lenghis dal Ocident. Filolics, come Gerhard Rohlfs e Carlo Tagliavini, a àn studiât lis particolaritâts fonetichis tant che une antighe e preziose conservazion par capî la evoluzion dal latin .

In cheste prospetive, il filolic Francesco Avolio al à fat la sô idee des «lenghis suêrs». Il lionês al à la stesse identitât des lenghis nazionâls, parcè che la sô diference e ven di un aspiet politic e storic, no de sô linguistiche.

## Statût
La Lenghe lionêse al è stât ricognossût a nivel regjonâl spagnûl tal Estatuto de Autonomía de Castilla y León, dulà che al è indicât che al varà une protezion specifiche: "Il lionês al sarà ogjet di une protezion specifiche di part des istituzions pal so valôr particolâr tal patrimoni linguistic de Comunitât. La sô protezion, ûs e promozion a saran ogjet di une regolamentazion".

Cheste ricognossince e je tal cuadri dal patrimoni linguistic de Comunitât di Castilla y León, cuntun focus specific sul llïonés. Il castilian (lengua castellana) al è protet tant che lenghe comune, ma il leonês al à une protezion "specifiche" e promessis di regolamentazion pal so ûs e promozion.

### UNESCO
Daûr des regulis de UNESCO, il leonês al è ricognossût tant che lenghe autonome in mieç aes lenghis romanzis, ma al è in categorizât tant che «in pericul seri». Daûr dal *Atlas of the World’s Languages in Danger*, chest al vûl dî che la lenghe e je fevelade dome dai anzians.
L'inseriment dal llïonés tal Atlant de UNESCO (pagjine 55, "Leonese") al da une protezion e une ricognossince a part dal castilian. 

Cheste ricognossince e oblighe i guviers a cjapâ misuris par conservâ chest patrimoni de umanitât.

### Il lionês e il Consei de Europe
La lenghe lionêse e je sostignude de *Cjarte europeane des lenghis regjonâls o di minorance*. Tal so setim rapuart di valutazion publicât tal 2024 (MIN-LANG (2024)17), il Comitât di esperts dal Consei de Europe al à esaminât la situazion de Spagne par ce che al rivuarde il lionês te Comunitât di Castilie e León.

Il Consei de Europe al note che a son stâts mioraments (↗) tai studis e te ricercje sul lionês tes universitâts (articul 7.1.h), e par eliminâ lis discriminazions sul ûs de lenghe (articul 7.2). Dut câs, il Comitât al mostre un pegjorament (↘) pe considerazion des domandis dai feveladôrs e la mancjance di un organisim di consei uficiâl (articul 7.4).
Pe uficialitât, il rapuart al dîs che la Spagne no rispiete ancjemò (＝) i siei impegns par favorî l'ûs dal llïonés a vôs e te scriture te vite publiche (articul 7.1.c, d), e nancje tal insegnament (articul 7.1.f).

## Particolaritâts di scriture e di fonetiche
La llingua llïonesa e dopre un sisteme di ortografie (o norme grafiche) par convenzion, che al è basât sul consens grafic fin de Edet di Mieç. Si cjatin influencis (grafiis etimologjichis o soluzions arcaichis viodudis tai documents dal Ream di Lion) par afirmâ l'autonomie de lenghe. In sintesi, l'ortografie lionêse e je un "consens grafic" emergent, no imponût di une academie uniche, ma costrût de pratiche dai scritôrs.

Cualchidune des carateristichis grafichis plui slargjadis e che lu diferenzin des lenghis ator a son:
*Ûs de dieresi su la vocâl (¨): Doprât par marcâ l'iât e par evitâ che une vocâl e sedi mangjade di chê altre (assimilazion) tai ditongs. Chest trat al da la identitât al non de lenghe: Llïonés, llïonesa.
*Dople "nn": Si dopre nn tant che rapresentazion dal sun "n" palatâl, diferent dal ñ (asturian, castilian) o dal nh (mirandês, portughesc). Par esempli: mannana.
*Sisteme dal /k/ (c, q): Mantigniment dal sisteme latin di scriture (grafie) dulà che si dopre c e q.
*Infinitîf in "-e": Conservazion de "-e" a la fin dai verbs (infinitîfs latins), un vîl carater che si è pierdût tal asturian. Par esempli: pechare, chovere.
*Evoluzion di "-ct-" in "-ich-": Il grup latin -ct- al è deventât -ich-, une soluzion uniche se si lu confronte cul -it- (galizian, portughesc) o -ch- (asturian, castilian). Par esempli: feichu.
*Vocalisim in "-u": Sieradure sistematiche de vocâl a la fin de peraule in "-u". Par esempli: annu, fumu.
*Palatalizazion in "ch": I grups pl-, cl-, fl- a deventin ch- (come in portughesc), diferent dal ll- (asturian, castilian). Par esempli: chanu, chave.
*Ditongs "ei/ou": Conservazion dai ditongs che si son ridusûts (semplificâts) tal asturian e tal castilian. Par esempli: cantóu, veiga.

### Articui
Il sostantîf masculin o neutri al dopre la forme "-u", e il plurâl feminin al finis simpri in "-as".

### Pronoms

### Lessic

## Referencis